Rosèla de Califòrnia
La rosèla de Califòrnia (Eschscholzia californica) es una espècia de plantas dicotiledònas de la familha de las Papaveraceae.
Es una planta originària de Califòrnia e del sud-oèst dels Estats Units ont cobrís de vastas estendudas a proximitat dels bòsques de sequòias. Gràcia als alcaloïdes de las proprietats somnifèras que conten e a son abséncia d'acostumança, la rosèla de Califòrnia es utilizada coma una alternativa doça als somnifèrs de tipe barbiturics, benzodiazepinas e antiistaminics H de primièra generacion.

Descripcion
D'una nautor de 30-60 cm, ten una raiç axonomorfa, una camba erbacèa languida a la debuta e quilhada posteriorament, amb un color verd blavós. Presenta de fuèlhas verdas, glaucas, finament pubescentas o lisas e fermament devesidas, amb de tonalitats blavas. Sen ermafroditas amb la flor dispausada solitària amb un larg pecol de color jauna iranjat (pus rarament blanc). La flor a una forma de copa de 2 a 4 cm de diàmetre, conten 4 sepals fusionats, 4 petals crenats e un ovari super. La flor tanben es constituïda per fòrça estaminas e un ginecèu pluricarpellar amb un sol estigmat fin. Lo fruit es una capsula de fins a 8 cm de larg, glabra amb de granas globulosas, reticuladas o puntejadas.

Taxinomia

Noms vernaculars 
Rosèla de Califòrnia

: California Poppy, golden poppy (rosèla daurat), California sunlight (lum solar de Califòrnia), cup of gold (tassa d'aur)

Lista de las sosespècias e varietats

Nòtas e referéncias 

Flòra (nom vernacular)
Papaveraceae
Eschscholzia
Flòra de Califòrnia
Simbòl de Califòrnia